کاتؽک تەمەنم شەش ساڵان بوو،
دیارییەکانم وەرگرت.
مامۆستای پۆلی یەکەمم ئەو بیرۆکە ناوازەیەی هەبوو.
دەیەویست لە وەرگرتنی دیارییەکان شارەزابین
لەهەمان کاتدا فێری چاکە و ستایشکردنی یەکتری ببین.
بۆیە هەموومانی بۆ بەردەم پۆلەکە نارد،
دیاری بۆ هەموومان کڕیبو لە لایەک کۆمەڵی کردبوو.
گوتی.
بۆچی لێرە نەوەستین و یەکتر ستایش بکەین؟"
ئەگەر گوێت لە ناوەکەت بوو،
هەستە دیارییەکەت هەڵبگرە و دابنیشە."
چەند بیرۆکەیەکی جوانە، وانییە؟
دەبێ چ هەڵەیەک ڕووبدات؟
(پێکەنین)
باشبوو، لەسەرەتادا ٤٠ قوتابی بووین.
هەموو جارێک گوێم لەناوی کەسێک دەبو بانگ دەکرا،
منیش بە گڕوتینەوە هانم دەدا.
پاشان ٢٠ کەس مانەوە،
پاشان ١٠ کەس مانەوە،
دواتر ٥ کەس مانەوە...
دواتر ٣ کەس مانەوە.
و من یەکێك بووم لەوان.
ستایشکردن وەستا.
لەوکاتەدا، گریام.
مامۆستاکە هەستی کرد کۆنتڕۆڵ لەدەست دەدات.
وەک ئەوەبو بڵێ، "کەسێک هەیە شتێکی جوان لەسەر ئەم کەسانە بڵێت؟"
(پێکەنین)
"کەس نییە؟ باشە، بۆ دیارییەکەتان وەرناگرن و دانیشن.
هەڵسوکەوتتان باشبکەن بۆ ساڵی داهاتوو --
لەوانەیە کەسێک شتێکی باش دەربارەتان بڵێت."
(پێکەنین)
باشە، من باستان دەکەم،
دەزانن بەباشی ئەمەم لەبیر دەبێت.
(پێکەنین)
بەڵام نازانم ئەو ڕۆژە کێ هەستی خراپتر بوو.
ئایا من بووم یان مامۆستاکە؟
بۆی دەرکەوت کە بۆنەیەکی دروستکردنی تیمی گۆڕی
بۆ بۆنەیەکی گاڵتەجاڕی بۆ سێ منداڵی ٦ ساڵان.
بەبێ بوونی هیچ هەستێکی گالتەجاڕی.
دەزانن، کاتێک لە تەلەزیۆن خەڵک دەبینن فریو دەدرێن،
پێکەنیناوی دەردەکەوێت.
ئەو ڕۆژە هیچ شتێکی پێکەنیناوی نەبوو.
ئەوە یەک بەشی من بوو،
ئامادەم بمرم تا دووربکەومەوە لە دووبارەبونەوەی ڕووداوێکی ئاوا.
دووبارە لەناو خەڵک ڕەتبکرێمەوە.
ئەوە یەک بەشی منە.
پاش هەشت ساڵ.
بیل گەیتس هات بۆ شارەکەم--
پەکین، چین--
بۆ قسەکردن،
نامەکەیم بینی.
ئەو پیاوەم خۆشویست.
بیرم کردەوە، بەڵێ، ئیستا دەزانم دەمەوێ چی بکەم.
ئەو شەوە نامەیەکم بۆ خێزانەکەم نووسی
پێم گوتن: "لەتەمەنی ٢٥ ساڵی،
گەورەترین کۆمپانیا لە جیهاندا دادەمەزرێنم،
ئەو کۆمپانیایە مایکرۆسۆفت دەکڕێت."
(پێکەنین)
بەتەواوەتی باوەڕم بە بیرۆکەی کۆنتڕۆڵکردنی جیهان کرد--
کۆنتڕۆڵکردن، ڕاستە؟
ئەو نامەیەی نووسیم، جێبەجێم نەکرد.
ئەوەتا --
(پێکەنین)
پێویست ناکا بیخوێننەوە--
(پێکەنین)
هەروەها دەستنووسێکی خراپە، بەڵام وشە گرنگەکانم دیاری کردووە.
بیرۆکەکەتان وەرگرت.
(پؽکەنین)
بۆیە...
ئەوە بەشێکی تری من بوو:
کەسێک کە بەسەرجیهاندا سەردەکەوێت.
باشە، پاش دوو ساڵ،
هەلم بۆ ڕەخسا تا بۆ ویلایەتە یەکگرتووەکان بێم.
ئەو هەلەم قۆزتەوە،
چونکە بیل گەیتس لەوێ دەژیا، وایە؟
(پێکەنین)
پێموابوو ئەوە سەرەتای گەشتی کارەکەمە.
پاشان، ١٤ ساڵیتر تێپەڕی.
٣٠ ساڵ بووم.
نا، کۆمپانیاکەم دانەمەزراند.
تەنانەت دەستیشم پێ نەکرد.
لەڕاستیدا بەڕێوبەری مارکێت بووم لە کۆمپانیای ٥٠٠ فۆرتیون.
هەستم دەکرد ناتوانم جووڵە بکەم؛
سارد و سڕ بووم.
ئەمە بۆچی؟
ئەو منداڵە ١٤ ساڵەی ئەو نامەیەی نووسی لەکوێیە؟
لەبەر ئەوە نییە کە هەوڵی نەدا.
چونکە هەمووکات بیرۆکەی نوێم هەبوو،
هەموو کات دەمەویست هەوڵی شتی نوێ بدەم،
تەنانەت لەکاردا--
دەمەویست پێشنیار بکەم،
دەمەویست لەبەردەم کۆمەڵێك خەڵک قسە بکەم--
هەستم دەکرد جەنگێکی نەگۆڕ هەیە
لەنێوان ١٤ ساڵان و شەش ساڵان.
یەکیان دەیەویست بەسەر جیهاندا سەربکەوێت--
جیاوازی دروستکات--
ئەوەی تر ترسابوو لە ڕەتکردنەوە.
هەمووکات ئەو شەش ساڵە براوە بوو.
تەنانەت پاش دەستپێکردنی کۆمپانیاکەی خۆم ئەو ترسە بەردەوام بوو.
مەبەستم، کاتێک ٣٠ ساڵ بووم دەستم بە کۆمپانیاکەم کرد --
ئەگەر دەتەوێت بیل گەیتس بیت،
پێویستە زوو یان درەنگ دەستپێبکەیت، ڕاستە؟
کاتێک ڕابەری کارەکان بووم،
دەرفەتێکی وەبەرهێنانم بۆ هات،
پاشان ڕەتکرامەوە.
ئەو ڕەتکردنەوەیە ئازاریدام.
زۆر بەخراپی ئازاریدام ویستم یەکسەر وازبهێنم.
بەڵام بیرم کردەوە،
ئایا، بیل گەیتس پاش رەتکردنەوەیەکی بچووکی وەبەرهێنان وازیهێنا؟
ئایا هیچ خاوەن کارێکی سەرکەوتوو بەم شێوەیە وازیهێناوە؟
مەحاڵە.
لێرەوە بیرۆکە دەستی پێکرد.
بەڵێ، دەتوانم کۆمپانیایەکی باشتر دروستبکەم.
دەتوانم تیمێک یان بەرهەمێکی باشتر دروست بکەم،
بەڵام لە یەک شت دڵنیابووم:
پێویستە ببم بەباشترین ڕابەر.
پێویستە ببم بە کەسێکی باشتر.
ناتوانم چیتر ڕێگە بدەم ئەو منداڵە شەش ساڵە زاڵبێت بەسەر ژیانمدا.
پێویستە لە ڕابردوو لە شوێنی خۆی داینێم.
بۆیە دەستم کرد بە گەڕان بۆ یارمەتی لە سەر هێڵ.
هاوڕێم بوو google.
(پێکەنین)
گەڕام، "چۆن بەسەر ترسی ڕەتکردنەوەدا زاڵ دەبیت؟"
هەندێک بابەتی دەروونزانیم دۆزییەوە
دەربارەی ترس و ئازار لەکوێوە دێن.
پاشان هەندێک بابەتی هاندانم دۆزیەوە.
دەربارەی " بە شەخسی مەزانە، تەنها زاڵبە بەسەریدا."
کێ ئەمە نازانێ؟
(پێکەنین)
بەڵام بۆچی هێشتا دەترسام؟
پاشان ئەو ماڵپەڕەم بە ڕێکەوت دۆزییەوە.
rejection therapy.com بەناوی.
(پێکەنین)
"چارەسەری ڕەتکردنەوە" یارییەک بوو پیاوێکی بازرگانی کەنەدی دایهێنا.
ناوی جەیسن کەمڵییە.
بیرۆکەکە بەشێوەیەکی سەرەکی بۆ ٣٠ ڕۆژ چوونە دەرەوەو گەڕان بوو بۆ ڕەتکردنەوە،
هەموو ڕۆژێک لە شتێکدا ڕەتدەکرێیتەوە.
دواتر لە کۆتاییدا، خۆت لەسەر ئازار ڕادێنی.
ئەو بیرۆکەیەم بە دڵ بوو.
(پێکەنین)
گوتم، " دەزانی چی؟ ئەوکارە دەکەم.
وا هەست دەکەم ١٠٠ ڕۆژ ڕەتکراومەتەوە،
بیرۆکەی ڕەتکردنەوەی خۆم دۆزییەوە،
سایتی ئەلکتڕۆنی ڤیدیۆم دروست کرد.
ئەوەبوو کە ئەنجامم دا.
ئەوە سایتەکەیە بەم شێوەیە بوو.
ڕۆژی یەکەم...
(پێکەنین)
قەرزکردنی پارە بوو لە کەسێکی نامۆ.
بۆیە چووم بۆ ئەو شوێنەی کارم لێێ دەکرد.
بۆ قاتی خوارەوە چووم
پیاوێکی زلەم بینی لەپشت مێزێک دانیشتبوو.
لە پاسەوانێکی ترسناک بوو.
بۆیە بەرەو لای چووم.
تەنها هەنگاوم دەنا
ئەوە درێژترین هەنگاو بوو لە ژیانمدا--
مووی پشت ملم بەرزبووبوەوە،
عارەقم کردبوو دڵم بەخێرایی لێی دەدا.
بەوێ گەیشتم و گوتم،
"سڵاو گەورەم، دەتوانم ۱۰۰ دۆلارت لێ قەرز بکەم؟"
(پێکەنین)
سەری بەرزکرد ، گوتی، "نا."
"بۆ؟"
گوتم "نا؟ بمبوورە."
پاشان ڕووموەرگێڕاو بەپەلە ڕۆیشتم.
(پێکەنین)
زۆر شەرمەزار بووم.
بەڵام چونکە خۆم فلمەکەم کرد--
ئەو شەوە سەیری خۆم دەکرد ڕەتکراومەتەوە،
بینیم کە چەندە ترسابووم.
بووم "the six sense" وەک ئەو منداڵەی فلمی
خەڵکی مردووم بینی.
(پێکەنین)
بەڵام دواتر ئەو پیاوەم بینی.
دەزانن، ترسێنەر نەبوو.
قەڵەو و خۆشەویست بوو،
تەنانەت لێی پرسیم ، "بۆچی؟"
لە ڕاستیدا بانگهێشتی کردبووم تا باسی خۆمی بۆ بکەم.
دەمتوانی زۆر شت بڵێم.
دەمتوانی ڕوونکردنەوە بکەم، گفتوگۆ بکەم.
هیچیانم نەکرد.
هەموو ئەوەی کردم ڕاکردن بوو.
هەستم کرد، ئەوە شتێکی بچووکە لە ژیانمدا.
هەموو کات هەستم بە ڕەتکردنەوەیەکی کەم دەکرد،
دەمەویست ئەوەندەی دەتوانم خێرا ڕابکەم.
دەزانن چی؟
گرنگ نەبوو ڕۆژی دواتر، چی ڕوودەدات،
ڕاناکەم.
بەناچاری دەمێنمەوە.
ڕۆژی دوەم: داواکردنی هامبرگرێک بێ بەرامبەر.
(پێکەنین)
کاتێک بۆ ڕێستۆرانتێکی هامبرگر چووم،
نانی نیوەڕۆم خوارد، چووم بۆ لای ژمێریارەکەو گوتم،
"سڵاو، دەتوانم هامبرگرێکی پڕکراو وەربگرم؟"
(پێکەنین)
تەواو شڵەژا بوو، گوتی" هامبرگری بێ بەرامبەر چییە؟"،
(پێکەنین)
گوتم، وەکو خواردنەوەی بێ بەرامبەر بەڵام بە هامبرگرەوە."
گوتی "ببوورە، ئەی پیاو، هامبرگری وامان نییە."
(پێکەنین)
لەوێ ڕەتکردنەوە ڕوویدا و دەمتوانی ڕابکەم، بەڵام مامەوە.
گوتم، "باشە، هامبرگرەکەتم بە دڵە،
ڕێستۆرانتەکەتم بە دڵە،
ئەگەر هامبرگرەکەم بدەنێ،
زیاتر خۆشم دەوێن."
(پێکەنین)
گوتی، "باشە، بە بەڕێوبەرەکەم دەڵێم،
لەوانەیە ئەوە بکەین، بەڵام ببوورە، ئەمڕۆ ئەوە ناکەین."
پاشان ڕۆیشتم.
بەم بۆنەیەوە،
پێم وانەبوو هیچ هامبرگرێکی بێ بەرامبەر هەبێت.
(پێکەنین)
پێم وایە هێشتا لەوێ ماون.
بەڵام هەستی ژیان و مردن بوو یەکەم جار هەستم پێکرد لەوێ.
چیتر نەبوو،
تەنها لەبەرئەوەی بە ناچاری مامەوە--
لەبەر ئەوەی ڕامنەکرد.
گوتم، "نایابە، من ئیستا شت فێربووم.
نایابە."
دواتر ڕۆژی سێیەم: وەرگرتنی دۆگناتی ئۆڵۆمپی.
لەوێوە ژیانم سەراو ژێر بوو.
بۆ کریپسی کریم چووم.
دووکانی دۆگناتە
بەزۆری لە بەشی باشووری ویلایەتە یەکگرتووەکان هەیە.
لێرەش، دڵنیام هەندێک هەیە.
چوومە ژوورەوە،
گوتم،"دەتوانی دۆگناتم بۆ دروست بکەیت وەکو هێمای ئۆڵۆمپی بێت؟
بەزۆری، پێنج دۆگنات بەیەکەوە دەلکێنیت..."
مەبەستم نەدەکرا بڵێن بەڵێ، وایە؟
دۆگنات دروستکەرەکە بەڕاستی لێی وەرگرتم.
(پێکەنین)
بۆیە کاغەزێکی دەرهێنا،
بەپەلە دەستی کرد بە نووسینی ڕەنگ و بازنەکان،
گوتی، "چۆن دروستی بکەم؟"
،پاش ١٥ خولەک
هاتە دەرەوە بە سندوقێکەوە شێوەی وەکو بازنەکانی ئۆڵۆمپی وابوو.
زۆر کاری تێکردم.
نەمدەتوانی باوەڕبکەم.
ئەو ڤیدیۆیە پێنج ملیۆن بینەر زیاتری هەبوو لە یوتیوب.
جیهانیش باوەڕی بەوە نەدەکرد.
( پێکەنین)
دەزانن، لەبەرئەوەی لە ڕۆژنامەکاندا بووم،
لەبەرنامەی قسەکردن و هەمووشتێک.
بەناوبانگ بووم.
خەڵکێکی زۆردەستیان بە ناردنی ئیمەیڵ کرد بۆم
دەیانگوت. "ئەوەی کە تۆ دەیکەیت سەرسوڕهێنەرە."
بەڵام دەزانن، ناوبانگ و بەدناوی هیچیان بۆ نەکردم.
ئەوەی بەڕاستی دەمەویست فێربوون بوو،
بۆ گۆڕینی خۆم.
ڕۆژە ماوەکانی ١٠٠ ڕۆژی ڕەتکردنەوەم گۆڕی
بۆ ئەم یاریگایە--
بۆ ئەم پرۆژەی توێژینەوەیە.
دەموەست بزانم توانیم چی فێرببم.
دواتر زۆر شت فێربووم.
نهێنی زۆرم دۆزییەوە.
بۆ نموونە، فێربووم گەر ڕانەکەم،
ئەگەر ڕەتکرامەوە،
لەڕاستیدا توانیم "نا" بگۆڕم بۆ "بەڵێ،"
وشەی ئەفسوناوی، "بۆچی یە"
ڕۆژێک بۆ ماڵی بێگانەیەک چووم، گوڵێکم لەناودەستدا بوو،
لە دەرگەم دا و گوتم،
"سڵاو، دەتوانم ئەم گوڵە لەباخی ماڵەکەت بچێنم؟"
(پێکەنین)
گوتی، "نا."
بەڵام پێش ئەوەی بڕوا گوتم،
"تۆ، دەتوانم بزانم بۆچی؟"
گوتی، "باشە، ئەم سەگەم هەیە
هەرشتێک بچێنم لەباخەکە هەڵیدەکەنێت.
نامەوێت گوڵەکەت بەفیڕۆ بچێت.
ئەگەر دەتەوێت ئەمە بکەیت، بڕۆ ئەوبەر شەقامەکە و لەگەل کۆنی قسە بکە.
ئەو گوڵی خۆش دەوێت."
بۆیە ئەوەم کرد.
بۆ ئەوبەر چووم و لەدەرگەی ماڵی کۆنیم دا.
زۆر دڵخۆش بوو کە منی بینی.
(پێکەنین)
دواتر پاش نیوکاتژمێر،
ئەم گوڵە لەباخچەی پشت ماڵەکەی کۆنی بوو.
دڵنیام ئیستا جوانترە.
(پێکەنین)
بەڵام ئەگەر بمویستایە لەسەرەتاوە دوای ڕەتکردنەوە دەڕۆیشتم،
بیرم کردەوە،
باشە، لەبەرئەوەی کوڕەکە متمانەی پێ نەکردم،
لەبەر ئەوەی شێت بووم،
لەبەر ئەوەی جلی جوانم نەپۆشیبوو، جوان دەرنەکەوتم.
هیچکام لەمانە نەبوو.
لەبەرئەوەبوو داواکەی من نەدەگونجا لەگەل ویستی ئەو.
بەڕادەیەک باوەڕی پێکردم کە ڕەوانەی کردم،
بەبەکارهێنانی زاراوەیەکی فرۆشتن.
ئەوم ڕازیکرد کە منی بۆنارد.
دواتر ڕۆژێک--
فێربووم دەتوانم شتی باوەڕپێکراو بڵێم
دەرفەتم گەیاندە ئەوپەڕی تا بەڵی بەدەستبێنم..
بۆ نموونە، ڕۆژێک بۆ ستاربەکس چووم،
لە بەڕیوبەرەکەم پرسی، "سڵاو، دەتوانم ببمە پێشوازیکەری ستاربەکس؟"
گوتی، "پێشوازیکەری ستاربەکس چییە؟"
گوتم، "ئەو پێشوازیکەرانەی واڵمارت دەناسی؟
ئەوکەسانەن دەڵێن سڵاو پێش هاتنت بۆ ناو کۆگاکە،
تا کەس دزی نەکات؟
دەمەوێت تاقیکردنەوەی واڵمارت بە کڕیارەکان بدەم ."
(پێکەنین)
باشە، لەڕاسیدا دڵنیا نیم شتێکی باشە--
لەڕاستیدا، تا ڕادەیەک دڵنیام شتێكی خراپە.
وادیاربوو، "کەیف خۆش" بێ--
بەڵێ، بەم شێوەیە دەرکەوت، ناوی ئێیریکە
وەکن ئەوەبوو بڵی، "دڵنیانیم."
ئەوەبوو چۆن منی فێرکرد، "دڵنیانیم."
دواتر لێم پرسی، "ئایا نامۆیە؟"
گوتی، "بەڵێ، بەڕاستی نامۆیە، پیاو."
بەڵام تەنها بە گوتنی ئەمە هەڵسوکەوتی تەواو گۆڕا.
وەک ئەوەی هەموو گومانەکانی لەئەرزەکە دانابێ.
گوتی، "بەڵێ، دەتوانی ئەوە بکەیت،
تەنها زۆر نامۆ مەبە."
(پێکەنین)
بۆیە کاتژمێری دواتر سڵاوکەری ستاربەکس بووم.
لە هەرکەسێک دەهاتە ژوورەوە "سڵاو"م دەکرد.
خۆشی ڕۆژی پشووم پێیان دەدا.
بەم بۆنەیەوە، نازانم ڕێبازی کارەکەتان چییە،
مەبن بە سڵاوکەر.
(پێکەنین)
بەڕاستی بێزارکەربوو.
بەڵام دواتر بۆمدەرکەوت توانیم ئەوە بکەم چونکە باسم کرد، "ئایا نامۆیە؟"
باسی ئەو گومانانەم کرد کە هەیبوو.
چونکە باسم کرد، "ئایا نامۆیە؟"، ئەوە واتا من نامۆ نەبووم.
لەڕاستیدا واتا وەکو ئەو بیرم دەکردەوە،
وەکو شتێکی نامۆ دەبینرا.
دووبارە و دووبارە،
فێربووم ئەو گومانانەی کە لەوانەیە خەڵک هەیانبێ باسبکەم
پێش ئەوەی پرسیار بکەم،
متمانەیان بەدەست بهێنم.
ئەگەری زیاترە خەڵک پێم بڵێن بەڵێ.
دواتر فێربووم دەتوانم خەونی ژیانی خۆم بەدیبهێنم...
بە پرسیارکردن.
لەچوار نەوەی مامۆستا هاتم،
داپیرەم هەمیشە پێی دەگوتم،
"تۆ جای، دەتوانیت هەرشتێک کە دەتەوێت بیکەیت،
بەڵام شتێکی نایابە ئەگەر ببیت بە مامۆستا."
(پێکەنین)
دەمەویست ببم بە بەڕێوەبەر ،بۆیە نەبووم بە مامۆستا.
بەڵام لەڕاستیدا هەمیشە خەونی من بووە وانە لە شتێکدا بڵێمەوە.
بۆیە گوتم، "چی ئەبێ ئەگەر تەنها پرسیار بکەم
لە پۆلێکی زانکۆ وانە بڵێمەوە؟"
ئەوکات لە ئۆستن دەژیام،
بۆیە لە ئۆستن بۆ کۆلێژی تێکساس چووم
لەدەرگەی مامۆستاکەم دا و گوتم، "دەتوانم لە پۆلەکەت وانە بڵێمەوە؟"
دووجاری یەکەم هیچ شوێنێکم دەست نەکەوت.
بەڵام ڕامنەکرد-- بەردەوام بووم
لە هەوڵی سێیەمدا، پڕۆفیسۆرەکە زۆر سەرسام بوو.
گوتی، "پێشتر کەس ئەمەی نەکردووە."
بۆ ژوورەوە چووم وانەکەم ئامادەکردبوو.
گوتی، بەڵێ، دەتوانم ئەوە بەکاربێنم.
بۆچی دوومانگی تر نایەیتەوە؟ بەرنامەی وانەگوتنەوەت ڕێکدەخەم."
پاش دوومانگ لە پۆلێک وانەم وتەوە.
ئەوە منم-- لەوانەیە نەتوانن بمبینن، ئەوە وێنەیەکی خراپە.
دەزانن هەندێک جار ڕەتدەکرێنەوە لەلایەن ڕووناکییەوە؟،
(پێکەنین)
بەڵام سەرسوڕهێنەوە--
کاتێک وانەوتنەوەی پۆلەکەم تەواوکرد، بۆ دەرەوە چووم گریام،
چونکە پێم وابوو
دەتوانم خەونەکانم بەدیبهێنم تەنها بە پرسیاری سادە.
ڕاهاتم بیربکەمەوە کە پێویستە هەموو ئەو شتانە بێنمەدی--
پێویستە ببم بە خاوەن کاری گەورە، یاخود دکتۆرا بێنم لە فێرکردن--
بەڵام نا، تەنها پرسیارم کرد،
توانیم وانەبڵێمەوە.
لەم وێنەیەدا، کە ناتوانیت بیبینیت،
وتەی مارتین لوسەر کینگی بچووکم دووبارە کردەوە.
بۆ؟ چونکە لە گەڕانمدا ئەو کەسانەم دۆزیەوە کە بەڕاستی جیهانیان گۆڕی،
ئەو کەسانەی شێوازی ژیان و بیرکردنەوەمانیان گۆڕی،
ئەو کەسانەی لەسەرەتادا ڕووبەڕوی ڕەتکردنەوەی توند بوونەوە.
کەسی وەکو مارتن لوزەر کینگی بچووک.،
وەکو ماهاتما غاندی، نێڵسن ماندێلا،
یان تەتانەت مەسیح.
ئەو کەسانە ڕێگەیان نەدا ڕەتکردنەوە پێناسەیان بکات.
ڕێیان دا کاردانەوەی خۆیان لەدوای ڕەتکردنەوە خۆیان پێناسە بکات.
قایل بوون بە ڕەتکردنەوە.
ئێمە پێویست ناکات ئەو کەسانە بین تا فێری ڕەتکردنەوە ببین،
لە بارودۆخی مندا،
ڕەتکردنەوە نەفرەتلێکردنی من بوو،
دێوەزمەی من بوو.
ژیانمی تەواو بێزار کردبوو، چونکە لێی ڕامدەکرد.
پاشان پێێ قایل بووم.
گۆڕیم بۆ گەورەترین دیاری لە ژیانمدا.
دەستم کرد بە فێرکردنی خاڵک کە چۆن ڕەتکردنەوە بۆ دەرفەت بگۆڕن.
بلۆگەکەم بەکارهێنا، قسەکانم بەکارهێنا،
ئەو پەرتووکەم بەکارهێنا کە بڵاومکردەوە،
تەنانەت تەکنۆلۆژیام دروستکرد بۆ هاوکاری خەڵکی تا زاڵبن بەسەر ترسی ڕەتکردنەوەدا.
کاتێک ڕەتکرایتەوە لە ژیانتدا،
کاتێک کۆسپێکی تر ڕووبەڕوت دەبێتەوە
یان شکستێکی تر.
ئەگەرەکان ڕەچاو بکەن.
ڕامەکەن.
ئەگەر تەنها ڕازیبن پێیان،
لەوانەیە ببن بە دیاری ئێوەش.
سوپاس
(چەپڵەڕێزان)